title: 2018 m. lapkričio 23 d. Komisijos įgyvendinimo reglamentas (ES) 2018/1872, kuriuo dėl grūdų, ryžių ir alyvuogių aliejaus importo pagal tarifines kvotas licencijų paraiškų teikimo ir šių licencijų išdavimo datų 2019 metais nukrypstama nuo reglamentų (EB) Nr. 2305/2003, (EB) Nr. 969/2006 ir (EB) Nr. 1067/2008, įgyvendinimo reglamentų (ES) 2015/2081 ir (ES) 2017/2200, Reglamento (EB) Nr. 1964/2006, Įgyvendinimo reglamento (ES) Nr. 480/2012 ir Reglamento (EB) Nr. 1918/2006 ir dėl paraiškų dalyvauti nugriebto pieno miltelių pardavimo konkurse taikant viešąją intervenciją išnagrinėjimo termino 2019 metais nukrypstama nuo Įgyvendinimo reglamento (ES) 2016/2080

text:
30.11.2018

                  LT

                  Europos Sąjungos oficialusis leidinys

                  L 306/9

         KOMISIJOS ĮGYVENDINIMO REGLAMENTAS (ES) 2018/1872
         2018 m. lapkričio 23 d.
         kuriuo dėl grūdų, ryžių ir alyvuogių aliejaus importo pagal tarifines kvotas licencijų paraiškų teikimo ir šių licencijų išdavimo datų 2019 metais nukrypstama nuo reglamentų (EB) Nr. 2305/2003, (EB) Nr. 969/2006 ir (EB) Nr. 1067/2008, įgyvendinimo reglamentų (ES) 2015/2081 ir (ES) 2017/2200, Reglamento (EB) Nr. 1964/2006, Įgyvendinimo reglamento (ES) Nr. 480/2012 ir Reglamento (EB) Nr. 1918/2006 ir dėl paraiškų dalyvauti nugriebto pieno miltelių pardavimo konkurse taikant viešąją intervenciją išnagrinėjimo termino 2019 metais nukrypstama nuo Įgyvendinimo reglamento (ES) 2016/2080
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio e punktą,
         atsižvelgdama į 2016 m. gegužės 18 d. Komisijos įgyvendinimo reglamentą (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (2), ypač į jo 28 straipsnį,
         kadangi:

                     (1)

                     Komisijos reglamentuose (EB) Nr. 2305/2003 (3), (EB) Nr. 969/2006 (4), (EB) Nr. 1067/2008 (5) ir Komisijos įgyvendinimo reglamentuose (ES) 2015/2081 (6) ir (ES) 2017/2200 (7) numatytos specialios nuostatos dėl miežių importo pagal kvotą 09.4126, kukurūzų importo pagal kvotą 09.4131, paprastųjų kviečių, išskyrus aukštos kokybės paprastuosius kviečius, importo pagal kvotas 09.4123, 09.4124, 09.4125 ir 09.4133 ir tam tikrų Ukrainos kilmės grūdų importo pagal kvotas 09.4306, 09.4307, 09.4308, 09.4277, 09.4278 ir 09.4279 licencijų paraiškų teikimo ir šių licencijų išdavimo;

                     (2)

                     Komisijos reglamente (EB) Nr. 1964/2006 (8) ir Komisijos įgyvendinimo reglamente (ES) Nr. 480/2012 (9) numatytos specialios nuostatos dėl Bangladešo kilmės ryžių importo pagal kvotą 09.4517 ir skaldytų ryžių importo pagal kvotą 09.4079 licencijų paraiškų teikimo ir šių licencijų išdavimo;

                     (3)

                     Komisijos reglamente (EB) Nr. 1918/2006 (10) numatytos specialios nuostatos dėl Tuniso kilmės alyvuogių aliejaus importo pagal kvotą 09.4032 licencijų paraiškų teikimo ir šių licencijų išdavimo;

                     (4)

                     Komisijos įgyvendinimo reglamente (ES) 2016/2080 (11) nustatytos specialios nuostatos, susijusios su paraiškų dalyvauti nugriebto pieno miltelių pardavimo konkurse pateikimo terminu;

                     (5)

                     atsižvelgiant į 2019 metų švenčių dienas, tam tikrais laikotarpiais reikėtų leisti nukrypti nuo reglamentuose (EB) Nr. 2305/2003, (EB) Nr. 969/2006, (EB) Nr. 1067/2008, įgyvendinimo reglamentuose (ES) 2015/2081 ir (ES) 2017/2200, Reglamente (EB) Nr. 1964/2006, Įgyvendinimo reglamente (ES) Nr. 480/2012 ir Reglamente (EB) Nr. 1918/2006 nurodytų importo licencijų paraiškų pateikimo ir šių licencijų išdavimo datų, kad būtų laikomasi atitinkamų kvotų dydžių;

                     (6)

                     atsižvelgiant į 2019 m. švenčių dienas, tam tikrais laikotarpiais reikėtų leisti nukrypti nuo Įgyvendinimo reglamento (ES) 2016/2080 nuostatų, susijusių su paraiškų pateikimo ir tų paraiškų nagrinėjimo datomis;

                     (7)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Grūdai

               1.   Nukrypstant nuo Reglamento (EB) Nr. 2305/2003 3 straipsnio 1 dalies antros pastraipos, 2019 m. miežių importo pagal kvotą 09.4126 licencijų paraiškos nebegali būti teikiamos po 2019 m. gruodžio 13 d. (penktadienio) 13 valandos Briuselio laiku.

               2.   Nukrypstant nuo Reglamento (EB) Nr. 969/2006 4 straipsnio 1 dalies antros pastraipos, 2019 m. kukurūzų importo pagal kvotą 09.4131 licencijų paraiškos nebegali būti teikiamos po 2019 m. gruodžio 13 d. (penktadienio) 13 valandos Briuselio laiku.

               3.   Nukrypstant nuo Reglamento (EB) Nr. 1067/2008 4 straipsnio 1 dalies antros pastraipos, 2019 m. paprastųjų kviečių, išskyrus aukštos kokybės paprastuosius kviečius, importo pagal kvotas 09.4123, 09.4124, 09.4125 ir 09.4133 licencijų paraiškos nebegali būti teikiamos po 2019 m. gruodžio 13 d. (penktadienio) 13 valandos Briuselio laiku.

               4.   Nukrypstant nuo Įgyvendinimo reglamento (ES) 2015/2081 2 straipsnio 1 dalies antros pastraipos, 2019 m. Ukrainos kilmės grūdų importo pagal kvotas 09.4306, 09.4307 ir 09.4308 licencijų paraiškos nebegali būti teikiamos po 2019 m. gruodžio 13 d. (penktadienio) 13 valandos Briuselio laiku.

               5.   Nukrypstant nuo Įgyvendinimo reglamento (ES) 2017/2200 2 straipsnio 1 dalies antros pastraipos, 2019 m. Ukrainos kilmės grūdų importo pagal kvotas 09.4277, 09.4278 ir 09.4279 licencijų paraiškos nebegali būti teikiamos po 2019 m. gruodžio 13 d. (penktadienio) 13 valandos Briuselio laiku.

            2 straipsnis
            Ryžiai

               1.   Nukrypstant nuo Reglamento (EB) Nr. 1964/2006 4 straipsnio 3 dalies pirmos pastraipos, 2019 m. Bangladešo kilmės ryžių importo pagal kvotą 09.4517 licencijų paraiškos nebegali būti teikiamos po 2019 m. gruodžio 6 d. (penktadienio) 13 valandos Briuselio laiku.

               2.   Nukrypstant nuo Įgyvendinimo reglamento (ES) Nr. 480/2012 2 straipsnio 1 dalies trečios pastraipos, 2019 m. skaldytų ryžių importo pagal kvotą 09.4079 licencijų paraiškos nebegali būti teikiamos po 2019 m. gruodžio 6 d. (penktadienio) 13 valandos Briuselio laiku.

            3 straipsnis
            Alyvuogių aliejus
            Nukrypstant nuo Reglamento (EB) Nr. 1918/2006 3 straipsnio 1 dalies, 2019 m. Tuniso kilmės alyvuogių aliejaus importo licencijų paraiškos nebegali būti teikiamos po 2019 m. gruodžio 10 d. (antradienio).

            4 straipsnis
            Paraiškos dalyvauti nugriebto pieno miltelių pardavimo konkurse
            Nukrypstant nuo Įgyvendinimo reglamento (ES) 2016/2080 2 straipsnio 2 dalies, 2019 m. dalinio kvietimo dalyvauti sausio mėn. konkurse paraiškų pateikimo terminas yra to mėnesio antrojo ir ketvirtojo antradienio 11 valanda (Briuselio laiku).

            5 straipsnis
            Įsigaliojimas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis nustoja galioti 2020 m. sausio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. lapkričio 23 d.

                  Komisijos vardu

                  Pirmininko pavedimu

               Jerzy PLEWA

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  OL L 206, 2016 7 30, p. 71.

            (3)  2003 m. gruodžio 29 d. Komisijos reglamentas (EB) Nr. 2305/2003, atidarantis miežių importo iš trečiųjų šalių tarifines kvotas ir numatantis jų administravimą (OL L 342, 2003 12 30, p. 7).

            (4)  2006 m. birželio 29 d. Komisijos reglamentas (EB) Nr. 969/2006, kuriuo atidaroma kukurūzų importo iš trečiųjų šalių Bendrijos tarifinė kvota ir numatomas jos administravimas (OL L 176, 2006 6 30, p. 44).

            (5)  2008 m. spalio 30 d. Komisijos reglamentas (EB) Nr. 1067/2008, atidarantis trečiųjų šalių kilmės paprastųjų kviečių, išskyrus aukštos kokybės paprastuosius kviečius, Bendrijos tarifines kvotas ir numatantis jų administravimą bei nukrypstantis nuo Tarybos reglamento (EB) Nr. 1234/2007 (kodifikuota redakcija) (OL L 290, 2008 10 31, p. 3).

            (6)  2015 m. lapkričio 18 d. Komisijos įgyvendinimo reglamentas (ES) 2015/2081, kuriuo leidžiama pradėti naudoti tam tikrų Ukrainos kilmės grūdų Sąjungos importo tarifines kvotas ir nustatoma jų administravimo tvarka (OL L 302, 2015 11 19, p. 81).

            (7)  2017 m. lapkričio 28 d. Komisijos įgyvendinimo reglamentas (ES) 2017/2200, kuriuo leidžiama pradėti naudoti tam tikrų grūdų iš Ukrainos Sąjungos importo tarifines kvotas ir nustatoma jų administravimo tvarka (OL L 313, 2017 11 29, p. 1).

            (8)  2006 m. gruodžio 22 d. Komisijos reglamentas (EB) Nr. 1964/2006, nustatantis išsamias leidimo pradėti naudoti Bangladešo kilmės ryžių importo kvotas ir jų administravimo taisykles remiantis Tarybos reglamentu (EEB) Nr. 3491/90 (OL L 408, 2006 12 30, p. 19).

            (9)  2012 m. birželio 7 d. Komisijos įgyvendinimo reglamentas (ES) Nr. 480/2012 dėl tarifinės kvotos skaldytiems ryžiams, kurių KN kodas – 1006 40 00, skirtiems KN kodu 1901 10 00 klasifikuojamų maisto produktų gamybai, nustatymo ir valdymo (OL L 148, 2012 6 8, p. 1).

            (10)  2006 m. gruodžio 20 d. Komisijos reglamentas (EB) Nr. 1918/2006, atidarantis Tuniso kilmės alyvuogių aliejaus tarifinę kvotą ir nustatantis jos administravimą (OL L 365, 2006 12 21, p. 84).

            (11)  2016 m. lapkričio 25 d. Komisijos įgyvendinimo reglamentas (ES) 2016/2080, kuriuo pradedamas nugriebto pieno miltelių pardavimas konkurso tvarka (OL L 321, 2016 11 29, p. 45).


title: 2018 m. lapkričio 28 d. Komisijos įgyvendinimo reglamentas (ES) 2018/1873, kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
30.11.2018

                  LT

                  Europos Sąjungos oficialusis leidinys

                  L 306/12

         KOMISIJOS ĮGYVENDINIMO REGLAMENTAS (ES) 2018/1873
         2018 m. lapkričio 28 d.
         kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
         kadangi:

                     (1)

                     Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

                     (2)

                     iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

                     (3)

                     Reglamentas (EB) Nr. 1484/95 turėtų būti atitinkamai iš dalies pakeistas;

                     (4)

                     siekiant užtikrinti, kad ši priemonė būtų taikoma kuo greičiau pateikus atnaujintus duomenis, šis reglamentas turėtų įsigalioti jo paskelbimo dieną,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1484/95 I priedas pakeičiamas šio reglamento priedo tekstu.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. lapkričio 28 d.

                  Komisijos vardu

                  Pirmininko pavedimu

               Jerzy PLEWA

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  OL L 150, 2014 5 20, p. 1.

            (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

            PRIEDAS

                     „I PRIEDAS

                                 KN kodas

                                 Prekių aprašymas

                                 Tipinė kaina
                                 (EUR/100 kg)

                                 3 straipsnyje nurodytas užstatas
                                 (EUR/100 kg)

                                 Kilmės šalis (1)

                                 0207 14 10

                                 Užšaldytos Gallus domesticus rūšies paukščių skerdenėlių dalys be kaulų

                                 260,1

                                 12

                                 AR

                                 222,8

                                 23

                                 BR

                                 333,4

                                 0

                                 CL

                                 256,7

                                 13

                                 TH

                                 0207 27 10

                                 Užšaldytos kalakutų skerdenėlių dalys be kaulų

                                 311,9

                                 0

                                 BR

                                 362,7

                                 0

                                 CL

                                 1602 32 11

                                 Nevirti ir nekepti gaminiai iš Gallus domesticus rūšies paukščių (vištų ir gaidžių)

                                 269,1

                                 5

                                 BR

               “

               (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7).


title: 2018 m. gruodžio 19 d. Komisijos įgyvendinimo reglamentas (ES) 2018/2044, kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
21.12.2018

                  LT

                  Europos Sąjungos oficialusis leidinys

                  L 327/63

         KOMISIJOS ĮGYVENDINIMO REGLAMENTAS (ES) 2018/2044
         2018 m. gruodžio 19 d.
         kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
         kadangi:

                     (1)

                     Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

                     (2)

                     iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

                     (3)

                     Reglamentas (EB) Nr. 1484/95 turėtų būti atitinkamai iš dalies pakeistas;

                     (4)

                     siekiant užtikrinti, kad ši priemonė būtų taikoma kuo greičiau pateikus atnaujintus duomenis, šis reglamentas turėtų įsigalioti jo paskelbimo dieną,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1484/95 I priedas pakeičiamas šio reglamento priedo tekstu.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. gruodžio 19 d.

                  Komisijos vardu

                  Pirmininko pavedimu

               Jerzy PLEWA

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  OL L 150, 2014 5 20, p. 1.

            (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

            PRIEDAS

                     „I PRIEDAS

                                 KN kodas

                                 Prekių aprašymas

                                 Tipinė kaina
                                 (EUR/100 kg)

                                 3 straipsnyje nurodytas užstatas
                                 (EUR/100 kg)

                                 Kilmės šalis (1)

                                 0207 12 90

                                 Užšaldytos Gallus domesticus rūšies paukščių skerdenėlės, vadinamos „65 % viščiukas“

                                 113,4

                                 1

                                 AR

                                 0207 14 10

                                 Užšaldytos Gallus domesticus rūšies paukščių skerdenėlių dalys be kaulų

                                 271,2
                                 219,7
                                 333,0
                                 246,1

                                 9
                                 24
                                 0
                                 16

                                 AR
                                 BR
                                 CL
                                 TH

                                 0207 27 10

                                 Užšaldytos kalakutų skerdenėlių dalys be kaulų

                                 340,2
                                 362,7

                                 0
                                 0

                                 BR
                                 CL

                                 1602 32 11

                                 Nevirti ir nekepti gaminiai iš Gallus domesticus rūšies paukščių (vištų ir gaidžių)

                                 308,2

                                 0

                                 BR

               “

               (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7).


title: 2018 m. gruodžio 17 d. Komisijos įgyvendinimo reglamentas (ES) 2018/2041 dėl tam tikrų prekių klasifikavimo Kombinuotojoje nomenklatūroje

text:
21.12.2018

                  LT

                  Europos Sąjungos oficialusis leidinys

                  L 327/50

         KOMISIJOS ĮGYVENDINIMO REGLAMENTAS (ES) 2018/2041
         2018 m. gruodžio 17 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:

                     (1)

                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                     (2)

                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                     (3)

                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                     (4)

                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                     (5)

                     šiame reglamente nustatytos priemonės atitinka Muitinės kodekso komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.

            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. gruodžio 17 d.

                  Komisijos vardu

                  Pirmininko pavedimu

               Stephen QUEST

                  Generalinis direktorius

                  Mokesčių ir muitų sąjungos generalinis direktoratas

            (1)  OL L 269, 2013 10 10, p. 1.

            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

            PRIEDAS

                        Prekių aprašymas

                        Klasifikavimas
                        (KN kodas)

                        Motyvai

                        (1)

                        (2)

                        (3)

                        Kabelių jungtys (kištukinės arba lizdinės), skirtos ne aukštesnei kaip 1 000  V įtampai, pagamintos iš vario.
                        Viename gaminio gale yra kištukas (kištukinė jungtis) arba kištukinis lizdas (lizdinė jungtis), o kitame – jungiamasis įtaisas, kurį sudaro izoliacine medžiaga padengtas gnybtas.
                        Gaminys naudojamas laidams arba kabeliams (išskyrus bendraašius) sujungti.
                        Naudojant gaminį kabeliams sujungti kištukinė jungtis įkišama į lizdinę jungtį nenaudojant jokių įrankių.
                        Žr. paveikslą (*1).

                        8536 69 90

                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8536 , 8536 69  ir 8536 69 90  atitinkančiais prekių aprašymais.
                        Gaminiui būdingos objektyvios kištuko (kištukinės jungties) arba kištukinio lizdo (lizdinės jungties) su kitu jungiamuoju įtaisu savybės (taip pat žr. Suderintos sistemos paaiškinimų 8536  pozicijos paaiškinimų III grupės A dalies 1 punktą ir Kombinuotosios nomenklatūros paaiškinimų 8536 69 10 –8536 69 90  subpozicijų paaiškinimus). Todėl jis nelaikytinas kita laidų ir kabelių jungtimi ar kontaktų elementu ir nepriskirtinas 8536 90 10  subpozicijai.
                        Todėl jis laikytinas kitu kištuku arba kištukiniu lizdu ir jam priskirtinas KN kodas 8536 69 90 .

               (*1)  Paveikslas pateikiamas tik dėl informacijos.


title: 2018 m. gruodžio 18 d. Komisijos įgyvendinimo reglamentas (ES) 2018/2042, kuriuo, siekiant patikslinti WLTP bandymų sąlygas ir numatyti tipo patvirtinimo duomenų stebėseną, iš dalies keičiamas Įgyvendinimo reglamentas (ES) 2017/1152 (Tekstas svarbus EEE.)

text:
21.12.2018

                  LT

                  Europos Sąjungos oficialusis leidinys

                  L 327/53

         KOMISIJOS ĮGYVENDINIMO REGLAMENTAS (ES) 2018/2042
         2018 m. gruodžio 18 d.
         kuriuo, siekiant patikslinti WLTP bandymų sąlygas ir numatyti tipo patvirtinimo duomenų stebėseną, iš dalies keičiamas Įgyvendinimo reglamentas (ES) 2017/1152
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. gegužės 11 d. Europos Parlamento ir Tarybos reglamentą (ES) Nr. 510/2011, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį (1), ypač į jo 13 straipsnio 6 dalies trečią pastraipą,
         kadangi:

                     (1)

                     siekiant atsižvelgti į išmetamų CO2 kiekių, nustatomų taikant naująjį Europos važiavimo ciklą (NEDC), ir kiekių, nustatomų pagal naująją pasaulinę suderintą lengvųjų transporto priemonių bandymo procedūrą (WLTP), skirtumą Komisijos įgyvendinimo reglamentu (ES) 2017/1152 (2) sukurta lengvųjų komercinių transporto priemonių išmetamų CO2 kiekių koreliacijos metodika;

                     (2)

                     koreliacijos metodikos tikslas – gauti rezultatus, kuriais būtų užtikrinama, kad Reglamente (ES) Nr. 510/2011 nustatytų mažinimo reikalavimų griežtumas pagal senąją ir naująją bandymų procedūras būtų panašus. Todėl tipo patvirtinimo institucijos ir techninės tarnybos kartu su gamintojais turėtų siekti užtikrinti, kad WLTP ir NEDC bandymai pagal šį reglamentą būtų vykdomi panašiomis bandymų sąlygomis, atitinkančiomis šio reglamento tikslus;

                     (3)

                     tam reikia patikslinti tam tikrus aspektus, susijusius su WLTP bandymų sąlygomis, kurių turėtų būti laikomasi atliekant koreliaciją, siekiant surinkti 2020 m. naujai užregistruotų transporto priemonių WLTP ir NEDC išmetamo CO2 kiekio stebėsenos duomenis. Tie patikslinimai turėtų būti taikomi nepažeidžiant Komisijos reglamente (ES) 2017/1151 (3) nustatytos procedūros ir reikalavimų, taip pat nedarant poveikio tuo pagrindu išduotų tipo patvirtinimų galiojimui;

                     (4)

                     taip pat reikia nustatyti WLTP tipo patvirtinimo tikslais gamintojų deklaruojamų išmetamo CO2 kiekio verčių ir pagal Reglamentą (ES) 2017/1151 matuojamų verčių skirtumą 2020 m. Todėl gamintojams turėtų būti nustatytas įpareigojimas transporto priemonių H ir L matavimo vertes naudojant kaip interpoliacijos metodo pradinius duomenis apskaičiuoti ir Komisijai pateikti visų 2020 kalendoriniais metais užregistruotų naujų lengvųjų komercinių transporto priemonių WLTP CO2 kiekio vertes;

                     (5)

                     kai kurioms interpoliacijos šeimoms 2020 m. bus prieinamos tik transporto priemonės H matavimo vertės. Tų šeimų skaičius turėtų būti įdėmiai stebimas, ir Komisija turėtų apsvarstyti galimybę neįtraukti tų šeimų į 2020 m. pamatinių verčių skaičiavimus, jeigu, palyginti su 2018 m., tokių šeimų skaičius gerokai padidėtų;

                     (6)

                     reikėtų didinti išmetamųjų teršalų kiekio tikrinimo skaidrumą, todėl Komisijai reikėtų teikti WLTP bandymų ir koreliacijos rezultatų duomenis. Tai padės Komisijai sparčiai nustatyti ir spręsti problemas bei šalinti galimus neatitikimus, susijusius su procedūrų įgyvendinimu. Todėl reikėtų užpildyti kiekvieno atlikto WLTP bandymo pradinių duomenų matricą ir, keičiantis koreliacijos priemonės duomenimis, ją visą pateikti Komisijai. Siekiant užtikrinti konfidencialumą, pradinių duomenų failą prieš jį siunčiant reikėtų užšifruoti;

                     (7)

                     šiame reglamente nustatytos priemonės atitinka Klimato kaitos komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamentas (ES) 2017/1152 iš dalies keičiamas taip:

                        1)

                        pridedamas 6a straipsnis:

                           „6a straipsnis
                           WLTP matavimo rezultatų pateikimas

                              1.   Gamintojai apskaičiuoja kiekvienos 2020 m. užregistruotos naujos lengvosios komercinės transporto priemonės bendrą CO2 kiekio vertę pagal Reglamento (ES) 2017/1151 XXI priedo 7 papildomo priedo 3.2.3.2.4 punkto antroje pastraipoje pateiktą formulę, kur nariai MCO2-H ir MCO2-L atitinkamai interpoliacijos šeimai pakeičiami iš EB tipo patvirtinimo sertifikato 2.5.1.1.3 (transporto priemonės H) ir 2.5.1.2.3 (transporto priemonės L) įrašų paimtomis MCO2,C,5 vertėmis, kaip parodyta Reglamento (ES) 2017/1151 I priedo 4 priedėlyje pateiktame pavyzdyje.
                              Jeigu tam tikros transporto priemonės bendras išmetamas CO2 kiekis nustatomas remiantis tik transporto priemone H, gamintojai pateikia iš EB tipo patvirtinimo sertifikato 2.5.1.1.3 (transporto priemonės H) įrašo paimtą MCO2,C,5 vertę.
                              Gamintojas, gavęs Komisijos pranešimą apie preliminarius 2020 m. duomenis, ne vėliau kaip per tris mėnesius apie tas išmetamo CO2 kiekio vertes, taip pat skaičiavimams naudotas MCO2,C,5 vertes praneša Komisijai, įkeldamas tuos duomenis į Europos aplinkos agentūros verslo duomenų saugyklos gamintojo paskyrą.

                              2.   Jeigu šio straipsnio 1 dalyje nurodyti duomenys nepateikiami iki nustatyto termino, Komisija vadovaujasi EB tipo patvirtinimo sertifikato 2.5.1.2.3 įraše nurodyta verte ir laiko ją šio straipsnio 1 dalyje nurodyta bendra išmetamo CO2 kiekio verte –visoms interpoliacijos šeimai, kuriai buvo išduotas tipo patvirtinimo sertifikatas, priklausančioms užregistruotoms naujoms transporto priemonėms, ir atitinkamais atvejais – šeimoms, dėl kurių turima tik transporto priemonės H matavimo duomenų.“

                        2)

                        I priedas iš dalies keičiamas taip:

                                    a)

                                    įrašomi 2.2a ir 2.2b punktai:
                                    „2.2a.   WLTP bandymo sąlygos
                                    Kad WLTP bandymas būtų laikomas tinkamu pagal šio reglamento I priedo 2.2 punktą ir siekiant nustatyti 2.4 punkte nurodytus pradinius duomenis, Reglamento (ES) 2017/1151 XXI priede nustatytos bandymų sąlygos taikomos atsižvelgiant į šiuos patikslinimus:

                                                a)

                                                išmetamo CO2 masės WLTP bandymo rezultatų korekcija pagal Reglamento (ES) 2017/1151 XXI priedo 6 papildomo priedo 2 priedėlį taikoma visiems tokiems bandymų rezultatams, neatsižvelgiant į to priedėlio 3.4.4 punkto a papunkčio nuostatas;

                                                b)

                                                nepažeidžiant Reglamento (ES) 2017/1151 reikalavimų, jeigu bandomojoje transporto priemonėje yra įdiegtos technologijos, kurios daro poveikį jos išmetamam CO2 kiekiui, įskaitant (bet ne tik) technologijas, nurodytas 2.4 punkte apibūdintos pradinių duomenų matricos 42–50 įrašuose, ir kurios turėtų veikti atliekant bandymą, tos technologijos, atliekant transporto priemonės bandymus, turi veikti, neatsižvelgiant į taikomą bandymų procedūrą, t. y. NEDC arba WLTP;

                                                c)

                                                jeigu bandomojoje transporto priemonėje yra automatinė pavarų dėžė, naudojamas tas pats vairuotojo pasirenkamas režimas, neatsižvelgiant į taikomą bandymų procedūrą. Jeigu atliekant WLTP bandymą naudojami geriausio ir blogiausio atvejo režimai, numatyti Reglamento (ES) 2017/1151 XXI priedo 8 papildomo priedo 6 priedėlio 1.2 punkto c papunktyje, blogiausio atvejo režimas naudojamas kaip koreliacijos priemonės, taip pat visų NEDC fizinių bandymų įvestis;

                                                d)

                                                jeigu bandomojoje transporto priemonėje yra mechaninė pavarų dėžė, naudojamas narys nmin_drive_set, apibrėžtas Reglamento (ES) 2017/1151 XXI priedo 2 papildomo priedo 2 punkto k papunkčio 3 punkte pateiktoje formulėje.
                                                Gavęs tipo patvirtinimo institucijos arba, kai taikoma, techninės tarnybos sutikimą gamintojas gali apskaičiuoti pavarų perjungimo momentus kitaip, jeigu tai pagrįsta atsižvelgiant į transporto priemonės vairavimo savybes ir jeigu papildoma galios saugumo riba, taikoma pagal Reglamento (ES) 2017/1151 XXI priedo 2 papildomo priedo 3.4 punktą, neviršija 20 %

                                          Sąlygos, nurodytos a–d papunkčiuose, yra taikomos pagal šį reglamentą atliekant koreliaciją ir nedaro poveikio Reglamento (ES) 2017/1151 nuostatoms ir pagal tą reglamentą išduotiems tipo patvirtinimams.
                                    2.2b.   WLTP bandymo sąlygų taikomumas
                                    2.2a punkto a–d papunkčiuose nurodyti patikslinimai taikomi laikantis šių nuostatų:

                                                a)

                                                naujiems transporto priemonių tipams – nuo šio reglamento įsigaliojimo;

                                                b)

                                                dėl esamų transporto priemonių tipų gamintojai tipo patvirtinimo institucijai pateikia su 2020 m. rinkai pateiktų transporto priemonių tipais susijusių įrodymų, kuriais remdamasi tipo patvirtinimo institucija patvirtina, ar atliekant WLTP patvirtinimo bandymus buvo laikomasi 2.2a punkto a–d papunkčiuose nurodytų bandymo sąlygų.
                                                Patvirtinime nurodomas interpoliacijos šeimos identifikatorius, taip pat pateikiamas patvirtinimas dėl kiekvienos iš a–d papunkčiuose išvardytų bandymo sąlygų. Tipo patvirtinimo institucija išduoda gamintojui patvirtinimą ir užtikrina, kad tas patvirtinimas būtų užregistruotas ir galėtų būti nedelsiant pateiktas Komisijai paprašius.
                                                Jeigu tipo patvirtinimo institucija negali patvirtinti, kad buvo laikomasi vienos arba daugiau iš nurodytųjų bandymo sąlygų, gamintojas užtikrina, kad prižiūrint tipo patvirtinimo institucijai arba, kai taikoma, techninei tarnybai būtų atliktas naujas WLTP bandymas arba, kai taikoma, bandymų serija, kaip numatyta Reglamento (ES) 2017/1151 XXI priedo 6 papildomame priede, taikant atitinkamai interpoliacijos šeimai 2.2a punkto a–d papunkčiuose išdėstytas bandymo sąlygas, įskaitant naują koreliaciją pagal šį reglamentą.
                                                Jeigu neįvykdyta tik 2.2a punkto a papunktyje nurodyta bandymo sąlyga, gamintojas gali pakoreguoti tą vertę pradinių duomenų matricoje, neatlikdamas naujo WLTP bandymo.

                                          Tipo patvirtinimo institucija arba, kai taikoma, paskirtoji techninė tarnyba pagal I priedo 5 punktą užregistruoja pakartotinių bandymų arba koregavimo ir koreliacijos rezultatus, ir remiantis pakartotinių bandymų pradiniais duomenimis parengtas visas koreliacijos failas pagal 3.1.1.2 punktą pateikiamas Komisijai ne vėliau kaip 2021 m. balandžio 30 d.“

                                    b)

                                    2.4 punktas iš dalies keičiamas taip:

                                                i)

                                                pirma pastraipa papildoma šiuo sakiniu:
                                                „Pradinių duomenų matrica pildoma dėl kiekvieno atliekamo WLTP bandymo.“

                                                ii)

                                                1 lentelė iš dalies keičiama taip:

                                                            —

                                                            56 įrašo skilties „Pastabos“ tekstas pakeičiamas šiuo tekstu:

                                                               „Masyvas: OBD sistemos ir traukos stendo duomenys, 1 Hz – OBD sistemos ir 10 Hz – traukos stendo atveju, skiriamoji geba 0,1 km/h“;

                                                            —

                                                            57 įrašo skilties „Pastabos“ tekstas pakeičiamas šiuo tekstu:

                                                               „Masyvas: 1 Hz. Teorinis apskaičiuotasis pavarų perjungimas transporto priemonėms H ir L (kai taikoma)“;

                                                            —

                                                            61 įrašo skilties „Pastabos“ tekstas pakeičiamas šiuo tekstu:

                                                               „Masyvas: 1 Hz (prietaiso ėminių ėmimo dažnis 20 Hz), skiriamoji geba 0,1 A, išorinis matavimo prietaisas sinchronizuojamas su traukos stendu“;

                                                            —

                                                            67 įrašas pakeičiamas taip:

                                                                           „67

                                                                           Ki rekuperacijos koeficientas pridedamasis/dauginamasis transporto priemonėms H ir L

                                                                           —

                                                                           Reglamento (ES) 2017/1151 XXI priedo 6 papildomo priedo 1 priedėlis

                                                                              Transporto priemonėms be periodinės rekuperacijos sistemų ši vertė lygi 1.“

                                                            —

                                                            pridedami nauji įrašai:

                                                                           „69

                                                                           Degalų šilumingumas

                                                                           kWh/l

                                                                           Reglamento (ES) 2017/1151 XXI priedo 6 papildomo priedo 2 priedėlis

                                                                              Vertė pagal Reglamento (ES) 2017/1151 A6.App2/1 lentelę

                                                                           70

                                                                           Transporto priemonių H ir L WLTP bandymų degalų sąnaudos

                                                                           l/100 km

                                                                           Reglamento (ES) 2017/1151 XXI priedo 7 papildomo priedo 6 punktas

                                                                              Nesubalansuotos degalų sąnaudos atliekant 1 tipo bandymą

                                                                           71

                                                                           Vardinė ĮEKS įtampa

                                                                           V

                                                                           Nustatyta pagal standartą DIN EN 60050–482

                                                                              Žemos įtampos baterijoms, aprašytoms Reglamento (ES) 2017/1151 XXI priedo 6 papildomo priedo 2 priedėlyje

                                                                           72

                                                                           ATCT šeimos koregavimo koeficientas

                                                                           —

                                                                           Reglamento (ES) 2017/1151 XXI priedo 6a papildomas priedas

                                                                              ATCT šeimos koregavimo koeficientas (14 °C pataisa)

                                                                           73

                                                                           WLTP bandymo greičio ir atstumo koregavimas

                                                                           —

                                                                           Reglamentas (ES) 2017/1151

                                                                              Ar atliktas koregavimas?

                                                                              0 = ne | 1 = taip

                                                                           74

                                                                           WLTP bandymo RCB koregavimas

                                                                           —

                                                                           Reglamento (ES) 2017/1151 XXI priedo 6 papildomo priedo 2 priedėlis

                                                                              Ar atliktas koregavimas?

                                                                              0 = ne | 1 = taip

                                                                           75

                                                                           WLTP bandymo numeris

                                                                           1, 2 arba 3

                                                                              Nurodyti, ar bandymo duomenys paimti iš pirmojo, antrojo ar trečiojo WLTP bandymo.

                                                                           76

                                                                           Deklaruotoji transporto priemonės H ir L WLTP vertė

                                                                           g/km

                                                                           Gamintojo deklaracija

                                                                              Deklaruotoji WLTP transporto priemonių H ir L vertė. Į vertę turi būti įtrauktos visos korekcijos (kai taikoma).

                                                                           77

                                                                           Transporto priemonės H ir (arba) L išmatuota ir pakoreguota WLTP CO2 kiekio vertė

                                                                           g/km

                                                                           Reglamento (ES) 2017/1151 I priedo 4 priedėlio MCO2,C,5 vertės

                                                                              Transporto priemonių H ir L bendros išmatuotos išmetamo CO2 kiekio vertės, gautos atlikus visas taikytinas korekcijas. Jeigu buvo atlikti 2 ir 3 WLTP bandymai, pateikiami visi išmatuoti rezultatai.

                                                                           78

                                                                           Pakartotiniai WLTP bandymai

                                                                           —

                                                                           I priedo 2.2b punkto b papunktis

                                                                              Nurodyti, dėl kurių iš I priedo 2.2a punkto a–d papunkčiuose nurodytų bandymo sąlygų buvo atlikti pakartotiniai bandymai.“

                                    c)

                                    3.1.1.1 punktas iš dalies keičiamas taip:

                                                i)

                                                a punktas išbraukiamas;

                                                ii)

                                                c punkto iii papunktis pakeičiamas taip:

                                                            „iii)

                                                            2.4 punkte nurodyti pradiniai duomenys;“

                                                iii)

                                                įrašoma ši pastraipa:
                                                „Siekiant užtikrinti konfidencialumą, c punkte nurodytas santraukos failas užšifruojamas.“

                                    d)

                                    3.1.1.2 punktas pakeičiamas taip:
                                    „3.1.1.2.   Visas koreliacijos failas
                                    Kai pagal 3.1.1.1 punktą sukuriamas koreliacijos rezultatų ataskaitos originalas, tipo patvirtinimo institucija arba, kai taikoma, paskirtoji techninė tarnyba 3.1.1.1 punkto c papunktyje nurodytą santraukos failą išsiunčia į Komisijos serverį, iš kurio siuntėjui grąžinamas atsakymas (kopija nusiunčiama atitinkamoms Komisijos tarnyboms), kuriame nurodomas iš 0–99 intervalo atsitiktinai sugeneruotas sveikasis skaičius ir santraukos failo maišos kodas, kuriuo tas skaičius aiškiai susiejamas su rezultatų ataskaitos originalu, skaitmeniniu būdu pasirašytu Komisijos serveryje.
                                    Tipo patvirtinimo institucija arba, kai taikoma, paskirtoji techninė tarnyba sukuria visą koreliacijos failą, kurį sudaro 3.1.1.1 punkte nurodytas koreliacijos rezultatų ataskaitos originalas ir Komisijos serverio atsakymas. Failą, kaip bandymo ataskaitą pagal Direktyvos 2007/46/EB VIII priedą, saugo tipo patvirtinimo institucija.“

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            1 straipsnio 2 punkto c ir d papunkčiai taikomi nuo 2019 m. vasario 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. gruodžio 18 d.

                  Komisijos vardu

                  Pirmininkas

               Jean-Claude JUNCKER

            (1)  OL L 145, 2011 5 31, p. 1.

            (2)  2017 m. birželio 2 d. Komisijos įgyvendinimo reglamentas (ES) 2017/1152, kuriuo nustatoma dėl reglamentuojamos lengvųjų komercinių transporto priemonių bandymo procedūros pakeitimo reikalingų koreliacijos parametrų nustatymo metodika ir iš dalies keičiamas Įgyvendinimo reglamentas (ES) Nr. 293/2012 (OL L 175, 2017 7 7, p. 644).

            (3)  2017 m. birželio 1 d. Komisijos reglamentas (ES) 2017/1151, kuriuo papildomas Europos Parlamento ir Tarybos reglamentas (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos, iš dalies keičiama Europos Parlamento ir Tarybos direktyva 2007/46/EB, Komisijos reglamentas (EB) Nr. 692/2008 bei Komisijos reglamentas (ES) Nr. 1230/2012 ir kuriuo panaikinamas Komisijos reglamentas (EB) Nr. 692/2008 (OL L 175, 2017 7 7, p. 1).


title: 2019 m. vasario 20 d. Komisijos įgyvendinimo reglamentas (ES) 2019/332, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Istra“ (SKVN))

text:
27.2.2019

                  LT

                  Europos Sąjungos oficialusis leidinys

                  L 59/70

         KOMISIJOS ĮGYVENDINIMO REGLAMENTAS (ES) 2019/332
         2019 m. vasario 20 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Istra“ (SKVN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 3 dalies a punktą,
         kadangi:

                     (1)

                     pagal Reglamento (ES) Nr. 1151/2012 50 straipsnio 2 dalies a punktą Kroatijos pateikta paraiška įregistruoti pavadinimą „Istarsko ekstra djevičansko maslinovo ulje“ kaip saugomą kilmės vietos nuorodą buvo paskelbta Europos Sąjungos oficialiajame leidinyje (2);

                     (2)

                     2016 m. birželio 22 d. pranešimu apie prieštaravimą ir 2016 m. rugpjūčio 22 d. pagrįstu prieštaravimo pareiškimu Slovėnija paprieštaravo įregistravimui pagal Reglamento (ES) Nr. 1151/2012 51 straipsnio 2 dalį;

                     (3)

                     Slovėnija teigė, kad pavadinimo „Istarsko ekstra djevičansko maslinovo ulje“ registravimas neatitinka Reglamento (ES) Nr. 1151/2012 sąlygų dėl šių priežasčių: pavadinimas, kurį prašoma įregistruoti, yra Slovėnijos produkto „Ekstra deviško oljčno olje Slovenske Istre“, kuris 2007 m. buvo įtrauktas į ES saugomų kilmės vietos nuorodų ir saugomų geografinių nuorodų registrą, pavadinimo dalinis homonimas, taip pat nebuvo pateikta jokių įrodymų dėl pavadinimo „Istarsko ekstra djevičansko maslinovo ulje“, kaip įprasto prekinio ar istorinio pavadinimo, skirto pavadinti Kroatijos Istrijoje pagamintą alyvuogių aliejų, naudojimo prekyboje ar bendrinėje kalboje;

                     (4)

                     prieštaravimas buvo pripažintas priimtinu; 2016 m. spalio 18 d. raštais Komisija paragino suinteresuotąsias šalis pradėti atitinkamas konsultacijas, kad, laikydamosi savo vidaus tvarkos, jos pasiektų susitarimą. Remiantis Reglamento (ES) Nr. 1151/2012 51 straipsnio 3 dalies trečia pastraipa, konsultacijų terminas buvo pratęstas papildomam trijų mėnesių laikotarpiui;

                     (5)

                     po konsultacijų Kroatija ir Slovėnija pasiekė susitarimą. Apie jį Komisijai buvo pranešta 2017 m. gegužės 8 d., po papildomo Kroatijos ir Komisijos apsikeitimo informacija;

                     (6)

                     remiantis šiuo susitarimu, buvo padaryti keli pakeitimai produkto specifikacijoje. Produkto pavadinimas „Istarsko ekstra djevičansko maslinovo ulje“ buvo pakeistas į „Istra“. Gamybos vietovė buvo išplėsta įtraukiant Slovėnijai priklausančią Istrijos pusiasalio dalį, dėl ko Kroatijos paraiška tapo daugiašale (apimančia Kroatiją ir Slovėniją) paraiška. Buvo padaryti papildomi nedideli bendrojo dokumento ir produkto specifikacijos pakeitimai;

                     (7)

                     buvo padaryta esminių bendrojo dokumento pakeitimų, todėl Komisija, remdamasi Reglamento (ES) Nr. 1151/2012 51 straipsnio 4 dalimi, dar kartą išnagrinėjo paraišką ir padarė išvadą, kad registravimo sąlygos įvykdytos;

                     (8)

                     geografinės vietovės išplėtimas įtraukiant Slovėnijos Istriją yra pateisinamas, nes Slovėnijos Istrija gamina alyvuogių aliejų, kurį su Kroatijos Istrijos aliejumi, dėl kurio patekta paraiška, sieja ta pati istorija, ryšys su vietove ir savybės. Galima išsamiai įrodyti daug pavadinimo „Istra“ vartojimo atvejų tiek Slovėnijoje, tiek Kroatijoje. Nacionalinės prieštaravimo procedūros buvo tinkamai atnaujintos. Atsižvelgdama į tai, kas išdėstyta, Komisija mano, kad Reglamente (ES) Nr. 1151/2012 nustatytos sąlygos yra įvykdytos;

                     (9)

                     remiantis Reglamento (ES) Nr. 1151/2012 50 straipsnio 2 dalies a punktu, Kroatijos ir Slovėnijos paraiška įregistruoti pavadinimą „Istra“ paskelbta Europos Sąjungos oficialiajame leidinyje (3);

                     (10)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Istra“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Registruojamas pavadinimas „Istra“ (SKVN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (4) XI priede nurodytai 1.5 klasei „Aliejus ir riebalai (sviestas, margarinas, aliejus ir kt.)“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 20 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 343, 2012 12 14, p. 1.

            (2)  OL C 108, 2016 3 23, p. 18.

            (3)  OL C 327, 2018 9 17, p. 4.

            (4)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2019 m. kovo 11 d. Komisijos įgyvendinimo reglamentas (ES) 2019/387, kuriuo pagal Europos Parlamento ir Tarybos reglamentą (ES) 2015/2283 leidžiama išplėsti mikrodumblių Schizochytrium sp. (ATCC PTA-9695) aliejaus naudojimo kaip naujo maisto produkto paskirtį ir pakeisti mikrodumblių Schizochytrium sp. (ATCC PTA-9695) aliejaus pavadinimą bei specialųjį ženklinimo reikalavimą ir kuriuo iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE.)

text:
12.3.2019

                  LT

                  Europos Sąjungos oficialusis leidinys

                  L 70/17

         KOMISIJOS ĮGYVENDINIMO REGLAMENTAS (ES) 2019/387
         2019 m. kovo 11 d.
         kuriuo pagal Europos Parlamento ir Tarybos reglamentą (ES) 2015/2283 leidžiama išplėsti mikrodumblių Schizochytrium sp. (ATCC PTA-9695) aliejaus naudojimo kaip naujo maisto produkto paskirtį ir pakeisti mikrodumblių Schizochytrium sp. (ATCC PTA-9695) aliejaus pavadinimą bei specialųjį ženklinimo reikalavimą ir kuriuo iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad rinkai Sąjungoje galima pateikti tik leidžiamus naudoti ir į Sąjungos sąrašą įtrauktus naujus maisto produktus;

                     (2)

                     pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos naujų maisto produktų sąrašas;

                     (3)

                     pagal Reglamento (ES) 2015/2283 12 straipsnį Komisija turi priimti sprendimą dėl leidimo naudoti naują maisto produktą, jo pateikimo Sąjungos rinkai ir dėl Sąjungos sąrašo atnaujinimo;

                     (4)

                     Komisijos įgyvendinimo sprendimu (ES) 2015/545 (3) buvo leista, vadovaujantis Europos Parlamento ir Tarybos reglamentu (EB) Nr. 258/97 (4), pateikti Sąjungos rinkai mikrodumblių Schizochytrium sp. (ATCC PTA-9695) aliejų kaip naują maisto produktą, skirtą naudoti įvairiuose maisto produktuose;

                     (5)

                     pagal Komisijos įgyvendinimo reglamentą (ES) 2018/1032 (5) buvo išplėstas leidimas naudoti mikrodumblių Schizochytrium sp. (T18) aliejų kaip naują maisto produktą pagal Reglamentą (ES) 2015/2283 ir jį leista naudoti vaisių ir (arba) daržovių tyrėse;

                     (6)

                     2018 m. rugsėjo 10 d. bendrovė „DSM Nutritional Products Europe“ pateikė Komisijai paraišką pakeisti naujo maisto produkto Schizochytrium sp. (ATCC PTA-9695) aliejaus naudojimo sąlygas, kaip apibrėžta Reglamento (ES) 2015/2283 10 straipsnio 1 dalyje. Paraiškoje prašoma išplėsti Schizochytrium sp. (ATCC PTA-9695) aliejaus naudojimo paskirtį, kad jį būtų galima naudoti vaisių ir (arba) daržovių tyrėse;

                     (7)

                     siūlomas naujo maisto produkto naudojimo paskirties išplėtimas nekeičia saugos aspektų, kuriais buvo grindžiamas Įgyvendinimo reglamentu (ES) 2018/1032 suteiktas leidimas išplėsti Schizochytrium sp. (T18) aliejaus naudojimo paskirtį, kad jį būtų galima naudoti vaisių ir daržovių tyrėse, ir nekelia saugumo problemų. Atsižvelgiant į šias aplinkybes siūlomas naudojimo paskirties išplėtimas atitinka Reglamento (ES) 2015/2283 12 straipsnio 1 dalį;

                     (8)

                     2018 m. rugsėjo 10 d. bendrovė „DSM Nutritional Products Europe“ taip pat pateikė Komisijai paraišką leisti pakeisti naujo maisto produkto Schizochytrium sp. (ATCC PTA-9695) aliejaus pavadinimą ir specialųjį ženklinimo reikalavimą, kaip apibrėžta Reglamento (ES) 2015/2283 10 straipsnio 1 dalyje. Paraiškoje prašoma iš į Sąjungos sąrašą įtraukto naujo maisto produkto pavadinimo ir maisto produktų, kuriuose yra šio naujo maisto produkto, etikečių išbraukti padermės „(ATCC PTA 9695)“ įvardijimą;

                     (9)

                     pareiškėjas mano, kad būtina pakeisti Schizochytrium sp. (ATCC PTA-9695) aliejaus pavadinimą ir ženklinimo reikalavimą, nes maisto produktų, kuriuose yra Schizochytrium sp. (ATCC PTA-9695) aliejaus, etiketėse nurodyta padermė „(ATCC PTA 9695)“ vartotojams yra nesuprantama ir neaktuali;

                     (10)

                     šiuo metu leidžiama naudoti iš Schizochytrium sp. gaunamus keturis aliejus, įtrauktus į Sąjungos naujų maisto produktų sąrašą. Tačiau tik Schizochytrium sp. (ATCC PTA-9695) aliejaus atveju etiketėje būtina nurodyti konkrečią padermę. Todėl Schizochytrium sp. (ATCC PTA-9695) aliejaus pavadinimo ir ženklinimo pakeitimas užtikrins visų iš Schizochytrium sp. gaunamų aliejų, kuriuos leidžiama naudoti kaip naujus maisto produktus, pavadinimų ir ženklinimo nuoseklumą nedarant neigiamo poveikio žmonių sveikatai ir vartotojų interesams;

                     (11)

                     atsižvelgiant į tai, kad padermės įvardijimas „(ATCC PTA 9695)“ bus išbrauktas iš naujo maisto produkto Schizochytrium sp. (ATCC PTA-9695) aliejaus pavadinimo ir specialaus ženklinimo reikalavimo, įvardijimas „(ATCC PTA 9695)“ specifikacijose turėtų būti pateikiamas, nes to reikia siekiant identifikuoti naują maisto produktą. Todėl Įgyvendinimo reglamento (ES) 2017/2470 priedo 2 lentelėje pateiktos įrašo „Mikrodumblių Schizochytrium sp. aliejus (ATCC PTA-9695)“ specifikacijos turėtų būti atitinkamai iš dalies pakeistos;

                     (12)

                     Komisija neprašė Europos maisto saugos tarnybos pateikti nuomonės pagal Reglamento (ES) 2015/2283 10 straipsnio 3 dalį, nes Schizochytrium sp. (ATCC PTA-9695) aliejaus naudojimo paskirties išplėtimas, Schizochytrium sp. (ATCC PTA-9695) aliejaus pavadinimo bei specialaus ženklinimo reikalavimo pakeitimas ir paskesnis Sąjungos sąrašo atnaujinimas neturėtų daryti poveikio žmonių sveikatai;

                     (13)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Medžiagai mikrodumblių Schizochytrium sp. (ATCC PTA-9695) aliejui skirtas įrašas Sąjungos naujų maisto produktų sąraše, nustatytame Įgyvendinimo reglamente (ES) 2017/2470, iš dalies keičiamas, kaip nurodyta šio reglamento priede.

               2.   Į 1 dalyje nurodyto Sąjungos sąrašo įrašą turi būti įtrauktos šio reglamento priede nustatytos naudojimo sąlygos ir ženklinimo reikalavimai.

            2 straipsnis
            Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 11 d.

                  Komisijos vardu

                  Pirmininkas

               Jean-Claude JUNCKER

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  2015 m. kovo 31 d. Komisijos įgyvendinimo sprendimas (ES) 2015/545, kuriuo pagal Europos Parlamento ir Tarybos reglamentą (EB) Nr. 258/97 leidžiama pateikti rinkai mikrodumblių Schizochytrium sp. aliejų (ATCC PTA–9695) kaip naują maisto sudedamąją dalį (OL L 90, 2015 4 2, p. 7).

            (4)  1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

            (5)  2018 m. liepos 20 d. Komisijos įgyvendinimo reglamentas (ES) 2018/1032, kuriuo leidžiama išplėsti mikrodumblių Schizochytrium sp. aliejaus naudojimo kaip naujo maisto produkto pagal Europos Parlamento ir Tarybos reglamentą (ES) 2015/2283 paskirtį ir iš dalies keičiamas Komisijos įgyvendinimo reglamentas (ES) 2017/2470 (OL L 185, 2018 7 23, p. 9).

            PRIEDAS
            Įgyvendinimo reglamento (ES) 2017/2470 priedas iš dalies keičiamas taip:

                        1)

                        1 lentelėje (Leidžiami naudoti nauji maisto produktai) įrašas „Mikrodumblių Schizochytrium sp. aliejus (ATCC PTA-9695)“ pakeičiamas taip:

                                    Leidžiamas naudoti naujas maisto produktas

                                    Naujo maisto produkto naudojimo sąlygos

                                    Papildomi specialieji ženklinimo reikalavimai

                                    Kiti reikalavimai

                                    „Mikrodumblių Schizochytrium sp. (ATCC PTA-9695) aliejus

                                       Nurodyta maisto produktų kategorija

                                       Didžiausias DHR kiekis

                                    Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „mikrodumblių Schizochytrium sp. aliejus““

                                    Pieno gaminiai, išskyrus pieno gėrimus

                                    200 mg/100 g arba sūrio gaminiams – 600 mg/100 g

                                    Pieno gaminių pakaitalai, išskyrus gėrimus

                                    200 mg/100 g arba sūrio gaminių pakaitalams – 600 mg/100 g

                                    Tepieji riebalai ir padažai

                                    600 mg/100 g

                                    Pusryčių javainiai

                                    500 mg/100 g

                                    Maisto papildai, kaip apibrėžta Direktyvoje 2002/46/EB

                                    250 mg DHR per dieną visiems vartotojams

                                    450 mg DHR per dieną nėščioms ir žindančioms moterims

                                    Viso paros raciono pakaitalai svoriui kontroliuoti, kaip apibrėžta Reglamente (ES) Nr. 609/2013, ir pakaitiniai maisto produktai svoriui kontroliuoti

                                    250 mg patiekale

                                    Mažiems vaikams skirti pieno gėrimai ir panašūs gaminiai

                                    200 mg/100 g

                                    Maistas, reikalingas intensyviam raumenų darbui, ypač tinkantis sportininkams

                                    Maisto produktai, kurių etiketėje nurodyta, kad juose nėra glitimo arba yra mažesnis glitimo kiekis, pagal Komisijos įgyvendinimo reglamento (ES) Nr. 828/2014 reikalavimus

                                    Specialiosios medicininės paskirties maisto produktai, kaip apibrėžta Reglamente (ES) Nr. 609/2013

                                    Laikantis konkrečių asmens, kuriam skirtas produktas, mitybos reikalavimų

                                    Grūdiniai gaminiai, duona, bandelės ir saldūs sausainiai

                                    200 mg/100 g

                                    Javainių batonėliai

                                    500 mg/100 g

                                    Maistiniai riebalai

                                    360 mg/100 g

                                    Nealkoholiniai gėrimai (įskaitant pieno gaminių pakaitalus ir pieno gėrimus)

                                    80 mg/100 ml

                                    Pradinio maitinimo kūdikių mišiniai ir tolesnio maitinimo kūdikių mišiniai, kaip apibrėžta Reglamente (ES) Nr. 609/2013

                                    Pagal Reglamentą (ES) Nr. 609/2013

                                    Perdirbti grūdiniai maisto produktai ir kūdikiams bei mažiems vaikams skirti maisto produktai, kaip apibrėžta Reglamente (ES) Nr. 609/2013

                                    200 mg/100 g

                                    Vaisių ir (arba) daržovių tyrės

                                    100 mg/100 g

                        2)

                        2 lentelėje (Specifikacijos) įrašas „Mikrodumblių Schizochytrium sp. aliejus (ATCC PTA-9695)“ pakeičiamas taip:

                                    Leidžiami naudoti nauji maisto produktai

                                    Specifikacijos

                                    „Mikrodumblių Schizochytrium sp. (ATCC PTA-9695) aliejus

                                    Naujas maisto produktas gaunamas iš mikrodumblių Schizochytrium sp. padermės ATCC PTA-9695
                                    Peroksidų skaičius (PS): ≤ 5,0 mekv/kg aliejaus
                                    Nemuilinamosios medžiagos: ≤ 3,5 %
                                    Riebalų rūgščių transizomerai: ≤ 2,0 %
                                    Laisvosios riebalų rūgštys: ≤ 0,4 %
                                    Dokozapentaeno rūgštis (DPR) n-6: ≤ 7,5 %
                                    DHR kiekis: ≤ 35 %“


title: 2019 m. kovo 20 d. Komisijos įgyvendinimo reglamentas (ES) 2019/455, kuriuo nustatomas reikalavimas registruoti importuojamus Rusijos, Trinidado ir Tobago ir Jungtinių Amerikos Valstijų kilmės karbamido ir amonio nitrato mišinius

text:
21.3.2019

                  LT

                  Europos Sąjungos oficialusis leidinys

                  L 79/9

         KOMISIJOS ĮGYVENDINIMO REGLAMENTAS (ES) 2019/455
         2019 m. kovo 20 d.
         kuriuo nustatomas reikalavimas registruoti importuojamus Rusijos, Trinidado ir Tobago ir Jungtinių Amerikos Valstijų kilmės karbamido ir amonio nitrato mišinius
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) su paskutiniais pakeitimais, padarytais 2018 m. gegužės 30 d. Europos Parlamento ir Tarybos reglamentu (ES) 2018/825 (2) (toliau – pagrindinis reglamentas), ypač į jo 14 straipsnio 5a dalį,
         informavusi valstybes nares,
         kadangi:

                     (1)

                     Europos Komisija (toliau – Komisija), gavusi skundą, kurį gamintojų, kurie pagamina daugiau nei 25 % visų karbamido ir amonio nitrato tirpalų Sąjungoje, vardu 2018 m. birželio 29 d. pateikė „Fertilizers Europe“ (toliau – skundo pateikėjas), 2018 m. rugpjūčio 13 d.Europos Sąjungos oficialiajame leidinyje (3) paskelbtame pranešime (toliau – pranešimas apie inicijavimą) pranešė apie inicijuojamą antidempingo tyrimą dėl į Sąjungą importuojamų Rusijos, Trinidado ir Tobago ir Jungtinių Amerikos Valstijų kilmės karbamido ir amonio nitrato mišinių.

               1.   REGISTRUOTINAS PRODUKTAS

                     (2)

                     Registruotinas produktas (toliau – nagrinėjamasis produktas) – vandeninio arba amoniakinio tirpalo pavidalą turintys karbamido ir amonio nitrato (toliau – KAN) mišiniai, kurių KN kodas šiuo metu yra 3102 80 00.

               2.   REGISTRACIJOS PAGRINDAS

                     (3)

                     Pagal pagrindinio reglamento 14 straipsnio 5a dalį Komisija turi nurodyti muitinėms imtis reikiamų veiksmų siekiant registruoti importą 19a straipsnyje nurodytu išankstinio informacijos atskleidimo laikotarpiu, kad vėliau tokiam importui būtų galima taikyti priemones nuo tos registracijos dienos, išskyrus atvejus, kai ji turi pakankamai įrodymų, kad nesilaikoma 10 straipsnio 4 dalies c ar d punktuose nustatytų reikalavimų.

                     (4)

                     Komisija patikrino, ar importuotojai žinojo arba turėjo žinoti apie dempingą, dempingo mastą ir įtariamą ar nustatytą žalą. Ji taip pat nagrinėjo, ar buvo tolesnis esminis importo augimas, kuris dėl jo laikotarpio, apimties ir kitų aplinkybių galėjo gerokai sumažinti taisomąjį taikytino galutinio antidempingo muito poveikį.

                     (5)

                     Taigi, atsižvelgdama į pagrindinio reglamento 10 straipsnio 4 dalį, Komisija ištyrė turimus įrodymus. Atlikdama šią analizę, Komisija rėmėsi turimais importo pagal KN kodą 3102 80 00 statistiniais duomenimis.

                     (6)

                     2019 m. sausio 30 d. Komisija taip pat paragino suinteresuotąsias šalis teikti pastabas dėl Komisijos preliminarių išvadų dėl importo tendencijų po tyrimo inicijavimo, ir šios pastabos taip pat buvo įtrauktos į jos analizę.

               2.1.   Importuotojų informuotumas apie dempingą, jo mastą ir įtariamą žalą

                     (7)

                     Komisija turi pakankamai įrodymų, kad nagrinėjamasis produktas iš Rusijos, Trinidado ir Tobago ir Jungtinių Amerikos Valstijų importuojamas dempingo kaina.

                     (8)

                     2018 m. rugpjūčio 13 d. paskelbtame pranešime apie šio tyrimo inicijavimą pabrėžta, kad apskaičiuoti dempingo skirtumai yra reikšmingi visoms šalims. Apskritai atsižvelgiant į įtariamų dempingo skirtumų mastą (nuo 43 iki 83 %) šiuo etapu skunde pateiktais įrodymais pakankamai pagrindžiamas faktas, kad eksportuojantys gamintojai vykdo dempingą.

                     (9)

                     Skundo pateikėjas taip pat pateikė pakankamai įrodymų dėl įtariamos žalos Sąjungos pramonei, įskaitant rinkos dalies sumažėjimą ir neigiamą kitų Sąjungos pramonės pagrindinių veiklos rezultatų rodiklių raidą.

                     (10)

                     Pranešimą apie inicijavimą paskelbus Europos Sąjungos oficialiajame leidinyje jis tapo viešai prieinamas visiems importuotojams. Be to, importuotojai, kaip tyrimo suinteresuotosios šalys, gali susipažinti su nekonfidencialia skundo versija ir nekonfidencialia byla. Todėl Komisija mano, kad tuo remdamiesi importuotojai jau žinojo arba turėjo žinoti apie įtariamą dempingą, jo mastą ir įtariamą žalą.

                     (11)

                     Keli eksportuojantys gamintojai teigė, kad nesilaikyta 10 straipsnio 4 dalies c punkto reikalavimo, nes dempingas nebuvo vykdomas ilgą laiką. Tačiau 10 straipsnio 4 dalies c punkte nustatyta, kad arba dempingas turėjo būti vykdomas ilgą laiką, arba turėjo būti žinoma apie įtariamo dempingo ir žalos mastą. Kaip paaiškinta (7)–(10) konstatuojamosiose dalyse, remdamasi pranešimu apie inicijavimą ir skunde pateikta informacija, Komisija manė, jog importuotojai jau žinojo arba turėjo žinoti apie įtariamą dempingą, jo mastą ir įtariamą žalą.

                     (12)

                     Remdamasi tuo, kas išdėstyta, Komisija padarė išvadą, jog nėra įrodymų, kad nesilaikyta pagrindinio reglamento 10 straipsnio 4 dalies c punkto reikalavimo.

               2.2.   Tolesnis esminis importo apimties augimas

                     (13)

                     Remdamasi 1 lentelėje apibendrintais statistiniais duomenimis, Komisija nustatė, kad KAN importo iš nagrinėjamųjų šalių į Sąjungą apimtis 2018 m. rugsėjo mėn. – 2018 m. gruodžio mėn. laikotarpiu, t. y. po tyrimo inicijavimo, padidėjo 23 %, palyginti su 2017 m. rugsėjo mėn. – 2017 m. gruodžio mėn. laikotarpiu, t. y. tuo pačiu praėjusių metų laikotarpiu, ir tiriamojo laikotarpio dalimi (laikotarpiu nuo 2017 m. liepos 1 d. iki 2018 m. birželio 30 d.). Be to, vidutinė mėnesio importo iš nagrinėjamųjų šalių į Sąjungą apimtis 2018 m. rugsėjo mėn. – 2018 m. gruodžio mėn. buvo 34 % didesnė nei vidutinė mėnesio importo į Sąjungą apimtis tiriamuoju laikotarpiu. Todėl, atsižvelgdama į šį tolesnį esminį importo iš nagrinėjamųjų šalių augimą, Komisija padarė išvadą, jog nėra įrodymų, kad nesilaikyta pirmiau minėto reikalavimo.

                        1 lentelė

                        Importo apimtis (metrinėmis tonomis)

                                 Kilmė

                                 2017 m. rugsėjo mėn. – 2017 m. gruodžio mėn.

                                 2018 m. rugsėjo mėn. – 2018 m. gruodžio mėn.

                                 Δ

                                 Mėnesio vidurkis tiriamuoju laikotarpiu

                                 Vidurkis
                                 2018 m. rugsėjo mėn. – 2018 m. gruodžio mėn.

                                 Δ

                                 Rusija

                                 226 319

                                 270 449

                                 + 19,5 %

                                 51 491

                                 67 612

                                 + 31,3 %

                                 Trinidadas ir Tobagas

                                 150 497

                                 167 852

                                 + 11,5 %

                                 30 681

                                 41 963

                                 + 36,8 %

                                 JAV

                                 200 757

                                 333 393

                                 + 66,1 %

                                 61 848

                                 83 348

                                 + 34,8 %

                                 Visos trys šalys

                                 577 573

                                 771 694

                                 + 33,6 %

                                 144 020

                                 192 924

                                 + 34,0 %

                                    Šaltinis – Eurostatas.

               2.3.   Taisomojo muito poveikio mažinimas

                     (14)

                     Kaip nurodyta 2.2 skirsnyje, nuo tada, kai buvo inicijuotas šis tyrimas, įvyko tolesnis esminis nagrinėjamojo produkto importo augimas. Palyginti su importo iš nagrinėjamųjų šalių apimtimi tiriamuoju laikotarpiu, tie kiekiai kas mėnesį siekia daugiau kaip 48 000 papildomų metrinių tonų. Vien ši papildoma importo apimtis sudaro 10 % Sąjungos suvartojimo 2017 m.

                     (15)

                     Remiantis 2 lentelėje apibendrintais importo statistiniais duomenimis, 2018 m. rugsėjo mėn. – 2018 m. gruodžio mėn. laikotarpiu vidutinė importo iš nagrinėjamųjų šalių į Sąjungą kaina eurais už metrinę toną buvo 19,5 % didesnė už vidutinę importo iš šių šalių kainą tiriamuoju laikotarpiu. Nustatyta, kad importo iš kiekvienos iš šalių, dėl kurių vykdomas tyrimas, kainos smarkiai padidėjo.

                        2 lentelė

                        Importo kainos (vidurkis, EUR/MT)

                                 Kilmė

                                 2017 m. rugsėjo mėn. – 2017 m. gruodžio mėn.

                                 2018 m. rugsėjo mėn. – 2018 m. gruodžio mėn.

                                 Δ

                                 Mėnesio vidurkis tiriamuoju laikotarpiu

                                 Vidurkis
                                 2018 m. rugsėjo mėn. – 2018 m. gruodžio mėn.

                                 Δ

                                 Rusija

                                 129,1

                                 160,1

                                 + 24,0 %

                                 125,9

                                 160,1

                                 + 27,2 %

                                 Trinidadas ir Tobagas

                                 136,0

                                 175,4

                                 + 28,9 %

                                 139,8

                                 175,4

                                 + 25,4 %

                                 JAV

                                 118,0

                                 136,6

                                 + 15,7 %

                                 124,5

                                 136,6

                                 + 9,7 %

                                 Visos trys šalys

                                 127,1

                                 153,3

                                 + 20,6 %

                                 128,3

                                 153,3

                                 + 19,5 %

                                    Šaltinis – Eurostatas.

                     (16)

                     Keletas eksportuojančių gamintojų ir importuotojų nurodė, kad dėl smarkaus importo iš nagrinėjamųjų šalių kainų padidėjimo šis importas neturės neigiamo poveikio rinkos kainoms. Šie eksportuojantys gamintojai taip pat nurodė, kad nuo tyrimo inicijavimo atsargos nebuvo kaupiamos. Buvo teigiama, kad dėl šios priežasties taisomasis galutinio antidempingo muito, jei šis būtų taikomas, poveikis labai nesumažėtų.

                     (17)

                     Tačiau skundo pateikėjas pateikė pakankamai įrodymų, iš kurių matyti, kad, palyginti su sąnaudų (visų pirma dujų sąnaudų 2018 m. vasarą ir rudenį) padidėjimu, kainos padidėjo nedaug. Be to, net jeigu ir nėra galutinių įrodymų dėl atsargų kaupimo nuo tada, kai buvo inicijuotas šis tyrimas, skundo pateikėjas pateikė papildomų įrodymų, kad, nuo šio tyrimo inicijavimo smarkiai padidėjus importo apimčiai, Sąjungos gamintojams daroma žala (įskaitant po tiriamojo laikotarpio padidėjusius nuostolius) tapo dar didesnė.

                     (18)

                     Šiuo pagrindu Komisija nustatė, kad iš turimų įrodymų negalima daryti išvados, jog nesilaikyta pirmiau minėto reikalavimo.

               2.4.   Išvada

                     (19)

                     Atsižvelgdama į tai, kas išdėstyta pirmiau, Komisija nustatė, jog nėra įtikinamų įrodymų, kad šiuo atveju importuojamas nagrinėjamasis produktas neturėtų būti registruojamas išankstinio informacijos atskleidimo laikotarpiu. Nuo pranešimo apie inicijavimą paskelbimo, kai eksportuojantys gamintojai žinojo arba turėjo žinoti apie įtariamą dempingą ir jo žalą, nagrinėjamojo produkto importas dar labiau išaugo tiek, kad dėl to taisomasis antidempingo muitų poveikis gali gerokai sumažėti ir išankstinio informacijos atskleidimo laikotarpiu.

                     (20)

                     Nustatyti faktai lieka tie patys, netgi remiantis naujausiais Komisijos turimais statistiniais duomenimis.

                     (21)

                     Taigi pagal pagrindinio antidempingo reglamento 14 straipsnio 5a dalį Komisija turi registruoti importuojamą nagrinėjamąjį produktą išankstinio informacijos atskleidimo laikotarpiu.

               3.   REGISTRAVIMAS

                     (22)

                     Pagal pagrindinio antidempingo reglamento 14 straipsnio 5a dalį turi būti nustatytas reikalavimas pagrindinio reglamento 19a straipsnyje nurodytu išankstinio informacijos atskleidimo laikotarpiu registruoti importuojamą nagrinėjamąjį produktą, išskyrus atvejus, kai yra pakankamai įrodymų, kad nebuvo laikomasi 10 straipsnio 4 dalies c ir d punktuose nustatytų reikalavimų.

                     (23)

                     Visa būsima atsakomybė priklausys nuo galutinių šio antidempingo tyrimo išvadų.

                     (24)

                     Skunde, kuriuo prašoma inicijuoti tyrimą, pateikta įtarimų, kad nagrinėjamojo produkto dempingo skirtumai siekia 43–83 %, o vidutinis žalos pašalinimo lygis neviršija 13 % Numatoma galimos būsimos atsakomybės suma nustatoma pagal minėtus lygius, nustatytus remiantis skundu, t. y. gali siekti 13–83 % nagrinėjamojo produkto CIF importo vertės.

               4.   ASMENS DUOMENŲ TVARKYMAS

                     (25)

                     Visi su šiuo registravimu susiję surinkti asmens duomenys bus tvarkomi pagal 2018 m. spalio 23 d. Europos Parlamento ir Tarybos reglamentą (ES) 2018/1725 (4),

               PRIĖMĖ ŠĮ REGLAMENTĄ:

            1 straipsnis

               1.   Pagal Reglamento (ES) 2016/1036 14 straipsnio 5a dalį muitinėms nurodoma imtis reikiamų veiksmų siekiant registruoti į Sąjungą importuojamus Rusijos, Trinidado ir Tobago ir Jungtinių Amerikos Valstijų kilmės vandeninio arba amoniakinio tirpalo pavidalą turinčius karbamido ir amonio nitrato mišinius, kurių KN kodas šiuo metu yra 3102 80 00.

               2.   Registracija baigiama po trijų savaičių nuo šio reglamento įsigaliojimo dienos.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 20 d.

                  Komisijos vardu

                  Pirmininkas

               Jean-Claude JUNCKER

            (1)  OL L 176, 2016 6 30, p. 21.

            (2)  OL L 143, 2018 6 7, p. 1.

            (3)  OL C 284, 2018 8 13, p. 9.

            (4)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).


title: 2019 m. kovo 19 d. Komisijos įgyvendinimo reglamentas (ES) 2019/487 dėl pavadinimo įregistravimo garantuotų tradicinių gaminių registre „Ziegen-Heumilch“ / „Goat's Haymilk“ / „Latte fieno di capra“ / „Lait de foin de chèvre“ / „Leche de heno de cabra“ (GTG)

text:
26.3.2019

                  LT

                  Europos Sąjungos oficialusis leidinys

                  L 84/3

         KOMISIJOS ĮGYVENDINIMO REGLAMENTAS (ES) 2019/487
         2019 m. kovo 19 d.
         dėl pavadinimo įregistravimo garantuotų tradicinių gaminių registre „Ziegen-Heumilch“ / „Goat's Haymilk“ / „Latte fieno di capra“ / „Lait de foin de chèvre“ / „Leche de heno de cabra“ (GTG)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies b punktu, Austrijos paraiška įregistruoti pavadinimus „Ziegen-Heumilch“ / „Goat's Haymilk“ / „Latte fieno di capra“ / „Lait de foin de chèvre“ / „Leche de heno de cabra“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimai „Ziegen-Heumilch“ / „Goat's Haymilk“ / „Latte fieno di capra“ / „Lait de foin de chèvre“ / „Leche de heno de cabra“ turi būti įregistruoti,

               PRIĖMĖ ŠĮ REGLAMENTĄ:

            1 straipsnis
            Įregistruojami pavadinimai „Ziegen-Heumilch“ / „Goat's Haymilk“ / „Latte fieno di capra“ / „Lait de foin de chèvre“ / „Leche de heno de cabra“ (GTG).
            Pirmoje pastraipoje nurodyti pavadinimai – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.4 klasei „Kiti gyvūniniai produktai (kiaušiniai, medus, įvairūs pieno produktai, išskyrus sviestą, ir kt.)“, pavadinimai.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 19 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 343, 2012 12 14, p. 1.

            (2)  OL C 400, 2018 11 6, p. 7.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2019 m. kovo 19 d. Komisijos įgyvendinimo reglamentas (ES) 2019/486 dėl pavadinimo įregistravimo garantuotų tradicinių gaminių registre „Schaf-Heumilch“ / „Sheep's Haymilk“ / „Latte fieno di pecora“ / „Lait de foin de brebis“ / „Leche de heno de oveja“ (GTG)

text:
26.3.2019

                  LT

                  Europos Sąjungos oficialusis leidinys

                  L 84/1

         KOMISIJOS ĮGYVENDINIMO REGLAMENTAS (ES) 2019/486
         2019 m. kovo 19 d.
         dėl pavadinimo įregistravimo garantuotų tradicinių gaminių registre „Schaf-Heumilch“ / „Sheep's Haymilk“ / „Latte fieno di pecora“ / „Lait de foin de brebis“ / „Leche de heno de oveja“ (GTG)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies b punktu, Austrijos paraiška įregistruoti pavadinimus „Schaf-Heumilch“ / „Sheep's Haymilk“ / „Latte fieno di pecora“ / „Lait de foin de brebis“ / „Leche de heno de oveja“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimai „Schaf-Heumilch“ / „Sheep's Haymilk“ / „Latte fieno di pecora“ / „Lait de foin de brebis“ / „Leche de heno de oveja“ turi būti įregistruoti,

               PRIĖMĖ ŠĮ REGLAMENTĄ:

            1 straipsnis
            Įregistruojami pavadinimai „Schaf-Heumilch“ / „Sheep's Haymilk“ / „Latte fieno di pecora“ / „Lait de foin de brebis“ / „Leche de heno de oveja“ (GTG).
            Pirmoje pastraipoje nurodyti pavadinimai – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.4 klasei „Kiti gyvūniniai produktai (kiaušiniai, medus, įvairūs pieno produktai, išskyrus sviestą, ir kt.)“, pavadinimai.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 19 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 343, 2012 12 14, p. 1.

            (2)  OL C 400, 2018 11 6, p. 3.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2019 m. kovo 27 d. Komisijos įgyvendinimo reglamentas (ES) 2019/522, kuriuo dėl ataskaitose teikiamų duomenų apie poliolių, kurių sudėtyje yra hidrofluorangliavandenilių, gamybą ir importą bei eksportą pagal Reglamento (ES) Nr. 517/2014 19 straipsnį iš dalies keičiamas Įgyvendinimo reglamentas (ES) Nr. 1191/2014

text:
28.3.2019

                  LT

                  Europos Sąjungos oficialusis leidinys

                  L 86/37

         KOMISIJOS ĮGYVENDINIMO REGLAMENTAS (ES) 2019/522
         2019 m. kovo 27 d.
         kuriuo dėl ataskaitose teikiamų duomenų apie poliolių, kurių sudėtyje yra hidrofluorangliavandenilių, gamybą ir importą bei eksportą pagal Reglamento (ES) Nr. 517/2014 19 straipsnį iš dalies keičiamas Įgyvendinimo reglamentas (ES) Nr. 1191/2014
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 517/2014 dėl fluorintų šiltnamio efektą sukeliančių dujų, kuriuo panaikinamas Reglamentas (EB) Nr. 842/2006 (1), ypač į jo 19 straipsnio 7 dalį,
         kadangi:

                     (1)

                     Komisijos įgyvendinimo reglamente (ES) Nr. 1191/2014 (2) nustatoma, kokiomis priemonėmis ir kokia forma tam tikrų fluorintų dujų gamintojai, importuotojai, eksportuotojai ir įmonės, kurios tas dujas suardo, turi teikti ataskaitas pagal Reglamento (ES) Nr. 517/2014 19 straipsnį dėl tų dujų naudojimo kaip žaliavos ir kai rinkai pateikiami gaminiai arba įrenginiai, kuriuose yra tų dujų;

                     (2)

                     Vienos konvencijos dėl ozono sluoksnio apsaugos Monrealio protokolą dėl ozono sluoksnį ardančių medžiagų (3) (toliau – Monrealio protokolas) pasirašiusių šalių sprendime XXX/10 (4) nustatytos patikslintos ataskaitų teikimo formos, kurios turi būti naudojamos ataskaitoms apie kontroliuojamas medžiagas, be kita ko, apie trifluormetano (HFC-23) kaip šalutinio produkto gamybą, ir poliolių, kurių sudėtyje yra hidrofluorangliavandenilių, importą bei eksportą, teikti, 2019 m. sausio 1 d. visuotinai įsigaliojus to protokolo Kigalio pakeitimui dėl laipsniško hidrofluorangliavandenilių (HFC) atsisakymo (5);

                     (3)

                     Įgyvendinimo reglamento (ES) Nr. 1191/2014 priede nustatyta ataskaitų teikimo forma turėtų būti iš dalies pakeista, siekiant ją suderinti su Monrealio protokolo šalių naudojama Sprendime XXX/10 nustatyta ataskaitų forma. Tai užtikrintų galimybę Sąjungai laikytis savo ataskaitų teikimo įsipareigojimų pagal Monrealio protokolą;

                     (4)

                     šiame reglamente nustatytos priemonės atitinka pagal Reglamento (ES) Nr. 517/2014 24 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) Nr. 1191/2014 priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 27 d.

                  Komisijos vardu

                  Pirmininkas

               Jean-Claude JUNCKER

            (1)  OL L 150, 2014 5 20, p. 195.

            (2)  2014 m. spalio 30 d. Komisijos įgyvendinimo reglamentas (ES) Nr. 1191/2014, kuriuo nustatoma Europos Parlamento ir Tarybos reglamento (ES) Nr. 517/2014 dėl fluorintų šiltnamio efektą sukeliančių dujų 19 straipsnyje nurodytos ataskaitos teikimo forma ir priemonės (OL L 318, 2014 11 5, p. 5).

            (3)  1988 m. spalio 14 d. Tarybos sprendimas 88/540/EEB dėl Vienos konvencijos dėl ozono sluoksnio apsaugos ir Monrealio protokolo dėl ozono sluoksnį ardančių medžiagų sudarymo (OL L 297, 1988 10 31, p. 8).

            (4)  2018 m. lapkričio 9 d. Monrealio protokolo šalių priimtas Sprendimas XXX/10.

            (5)  2016 m. spalio 15 d. Monrealio protokolo šalių priimtas Sprendimas XXVIII/1.

            PRIEDAS
            Įgyvendinimo reglamento (ES) Nr. 1191/2014 priedas iš dalies keičiamas taip:

                        1)

                        1 skirsnio lentelė pakeičiama taip:

                                    „TEIKTINA INFORMACIJA

                                       PASTABOS

                                    1A

                                    Bendras Sąjungos įrenginiuose pagamintų dujų kiekis

                                    1Aa

                                                —

                                                iš jų: nesugaudyti (angl. not captured) kiekiai

                                    1A_a

                                                —

                                                iš jų: suardyti kiekiai

                                    Jeigu dujas gamybos linijoje suardo kita įmonė, pastarąją reikėtų nurodyti.
                                    Gamintojai, kurie dujas suardo, bendrą suardytų dujų kiekį nurodo 8 skirsnyje

                                       AUTOMATIŠKAI APSKAIČIUOJAMI KIEKIAI

                                    1Ab

                                                —

                                                iš jų: bendras pagamintas ir sugaudytas kiekis

                                    1Ab = 1A – 1Aa

                                       TEIKTINA INFORMACIJA

                                    1B

                                                —

                                                iš jų: Sąjungos įrenginiuose iš surinktų (angl. recovered) šalutinių arba nepageidaujamų produktų pagamintų dujų kiekis, kai tie šalutiniai arba nepageidaujami produktai buvo suardyti įrenginiuose prieš pateikiant dujas rinkai

                                    Gamintojai, kurie dujas suardo, bendrą suardytų dujų kiekį nurodo 8 skirsnyje

                                    1C

                                                —

                                                iš jų: Sąjungos įrenginiuose iš surinktų šalutinių arba nepageidaujamų produktų pagamintų dujų kiekis, kai tie šalutiniai arba nepageidaujami produktai perduoti kitoms įmonėms suardyti ir nebuvo anksčiau pateikti rinkai

                                    Turi būti nurodyta dujas suardanti įmonė

                                    1C_a

                                                —

                                                iš jų: Sąjungoje pagamintų hidrofluorangliavandenilių, skirtų naudoti kaip žaliavos Sąjungoje, kiekiai

                                    Turi būti nurodyta valstybė narė, kurioje bus naudojama žaliava

                                    1C_a1

                                                —

                                                iš jų: neatlikus išankstinio sugaudymo

                                    Nurodyti tik HFC-23 atveju

                                       AUTOMATIŠKAI APSKAIČIUOJAMI KIEKIAI

                                    1C_a2

                                                —

                                                iš jų: po išankstinio sugaudymo

                                    1C_a2 = 1C_a – 1C_a1
                                    Apskaičiuoti tik HFC-23 atveju

                                       TEIKTINA INFORMACIJA

                                    1C_b

                                                —

                                                iš jų: Sąjungoje pagamintų hidrofluorangliavandenilių, skirtų naudoti Sąjungoje tikslais, kuriems pagal Monrealio protokolą taikoma išimtis, kiekis

                                    Turi būti nurodyta naudojimo, kuriam taikoma išimtis, rūšis

                                       AUTOMATIŠKAI APSKAIČIUOJAMI KIEKIAI

                                    1D

                                                —

                                                iš jų: bendras anksčiau rinkai nepateiktos pačios įmonės produkcijos, kurią ji sugaudė ir suardė, kiekis

                                    1D = 1B + 1C

                                    1E

                                    Produkcija, skirta parduoti arba naudoti kaip žaliava

                                    1E = 1A – 1D – 1A_a“;

                        2)

                        2 skirsnio lentelėje įterpiama 2F eilutė:

                                    „2F

                                    Iš anksto sumaišytuose polioliuose esančių hidrofluorangliavandenilių kiekis“;

                        3)

                        3 skirsnio lentelėje įterpiama 3J eilutė:

                                    „3J

                                    Iš anksto sumaišytuose polioliuose esančių hidrofluorangliavandenilių kiekis“.